**IZBORNO POVJERENSTVO**

**ZA IZBOR ČLANOVA VIJEĆA MJESNIH ODBORA**

KLASA: 012-02/24-01/6

URBROJ: 2163-3-02-02-24-6

Buzet, 2. prosinca 2024.

Na temelju članka 53. Zakona o lokalnim izborima (Narodne novine broj NN 144/12, 121/16, 98/19, 42/20, 144/20, 37/21) te članka 29. i 30. Odluke o izboru članova vijeća mjesnih odbora na području Grada Buzeta („Službene novine Grada Buzeta“, broj 9/2024), Izborno povjerenstvo za izbor članova vijeća mjesnih odbora (u nastavku: izborno povjerenstvo) dana 2. prosinca 2024. propisuje

**OBVEZATNE UPUTE BROJ MSGB-I**

**o redoslijedu izbornih radnji, tijeku rokova i provedbi izbora**

**za članove mjesnih odbora na području Grada Buzeta**

**I. OPĆENITO O IZBORNIM RADNJAMA**

1. Gradsko vijeće Grada Buzeta odlukom je raspisalo izbore za članove vijeća mjesnih odbora na području Grada Buzeta (Službene novine Grada Buzetabroj 12/2024).

**Izbori će se održati u nedjelju, 29. prosinca 2024. godine.**

2. Rokovi teku

**od 29. studenog 2024. u 00:00 sati.**

3. Prijedlozi lista kandidata, odnosno prijedlozi kandidata za izbor članova vijeća mjesnih odbora i njihovih zamjenika moraju biti dostavljeni izbornom povjerenstvu najkasnije u roku 15 dana od dana raspisivanja izbora, dakle

**do 14. prosinca 2024. do 24:00 sata.**

4. Izborno povjerenstvo sastavit će i na oglasnim pločama mjesnih odbora, oglasnoj ploči Grada Buzeta i web stranici Grada Buzeta objaviti sve pravovaljano predložene liste za izbor članova vijeća mjesnih odbora, kao i zbirnu listu, i to u roku 48 sati od isteka roka propisanog za postupak kandidiranja i podnošenja liste, dakle,

**najkasnije do 16. prosinca 2024. do 24:00 sata.**

5. Izborna promidžba počinje danom objave zbirnih kandidacijskih lista, a završava 24 sata prije dana održavanja izbora, dakle

**do zaključno, 27. prosinca 2024. u 24:00 sata.**

6. Zabrana izborne promidžbe (izborna šutnja), objavljivanje procjene izbornih rezultata, kao i objavljivanje prethodnih neslužbenih rezultata izbora, objavljivanje fotografija, izjava i intervjua nositelja lista, odnosno kandidata te navođenje njihovih izjava ili pisanih djela u medijima,

t**raje od 28. prosinca 2024. u 00:00 sati do 29. prosinca 2024. u 19:00 sati.**

7. Izborno povjerenstvo objavit će koja su biračka mjesta određena, s naznakom koji će birači imaju pravo glasovati na pojedinim biračkim mjestima najkasnije 8 dana prije dana održavanja izbora, dakle

**do 21. prosinca 2024. do 24:00 sata.**

8. Izborno povjerenstvo imenovat će biračke odbore najkasnije 5 dana prije dana održavanja izbora za članove vijeća mjesnih odbora, dakle

**do 24. prosinca 2024. do 24:00 sata.**

9. Glasovanje traje neprekidno od 7:00 do 19:00 sati. Birališta se zatvaraju u 19:00 sati, ali će se biračima koji su se zatekli u 19:00 sati na biralištu omogućiti glasovanje.

10. Birački odbor mora izbornom povjerenstvu dostaviti zapisnik o svojem radu s ostalim izbornim materijalom najkasnije u roku 12 sati od zatvaranja birališta, dakle

**do 30. prosinca 2024. do 7:00 sati.**

11. Izborno povjerenstvo utvrdit će rezultate glasovanja na biračkim mjestima najkasnije u roku 24 sata od sata zatvaranja birališta, dakle

**najkasnije do 30. prosinca 2024. do 19:00 sati.**

12. Izborno povjerenstvo, kad utvrdi rezultate glasovanja za članove vijeća mjesnih odbora, objavit će bez odgađanja rezultate izbora na oglasnim pločama mjesnih odbora, oglasnoj ploči Grada Buzeta i web stranici Grada Buzeta.

**II. ZAŠTITA IZBORNOG PRAVA**

13. Zaštita izbornog prava ostvaruje se u skladu s odredbama Zakona o lokalnim izborima te članaka 51. do 56. Odluke.

**III. ZAVRŠNA ODREDBA**

14. Ove Obvezatne upute stupaju na snagu danom donošenja te će se objaviti u Službenim novinama Grada Buzeta, web stranici Grada Buzeta te na oglasnoj ploči Grada Buzeta.

**PREDSJEDNICA**

 **Roberta Kalčić Savatović v.r.**